kardosdrur/scandi-wiki huggingface dataset:
James Craig Watson

James Craig Watson (28. januar 1838 – 22. november 1880) var en canadisk-amerikansk astronom.

Watson blev født i Canada, men drog i 1850 med sin familie til Ann Arbor i Michigan, USA. Som 15-årig blev han optaget på University of Michigan, hvor han studerede klassiske sprog, som han havde store evner for. Snart blev han dog også interesseret i astronomi og det praktiske arbejde i universitetets nye observatorium, og han modtog undervisning i astronomi fra Francis Brünnow. 

I 1857 fik J. C. Watson sin eksamen fra universitetet, og han begyndte at arbejde i dets observatorium som lønnet assistent. I 1863 overtog han posten som direktør for observatoriet fra sin lærermester Brünnow og blev genudnævnt til professor i astronomi. Kort derefter opdagede han sin første asteroide (79) Eurynome - den første af de 22 asteroider, som J. C. Watson er registreret for. Alene i løbet af året 1868 opdagede han 6 asteroider - på den tid var det en hidtil uset bedrift. 
I 1871 fandt han asteroiden (115) Thyra, der er opkaldt efter den danske dronning Thyra Danebod. Måske var han ved dette navnevalg inspireret af sin rejse til Europa i 1870, hvor han foretog observationer fra Sicilien under en solformørkelse.

J. C. Watson var en astronom med rige evner for både den praktiske og den teoretiske side af sin forskning. Han var  en meget dygtig beregner, og brugte også sit talent uden for forskningen, idet han udgav rente- og investeringstabeller. Desuden blev han - ved siden af sit arbejde i observatoriet - ansat som aktuar af et forsikringsselskab. Han så selv et idealistisk formål med dette arbejde i at forhindre, at almindelige mennesker blev snydt ved tegning af livsforsikringer.

Det sidste par år i Watsons liv var han meget optaget af at bevise eksistensen af en ekstra planet - Vulcan - mellem solen og Merkurs bane. På hans tid var der fremsat en teori herom. Under en solformørkelse i Wyoming i 1878 havde han opstillet sit teleskop på en bjergkam i Rocky Mountains, og han mente at have fundet positive tegn på eksistensen af Vulcan. I vore dage er diskussionen afsluttet, og man mener ikke at den eksisterer, omend man ikke helt kan vide hvad der findes nær solen af forholdsvist små himmellegemer. 

I 1879 skiftede J. C. Watson til direktørposten for det nye Washburn Observatorium i Wisconsin, ikke mindst for at få bedre muligheder for at lede efter den ovennævnte (hypotetiske) Vulcan. Imidlertid døde han allerede i november 1880 efter udmattelse og pludselig sygdom.

Eksterne kilder/links 
 Biografi om J. C. Watson i Sidereal Messenger, 1888, 14 sider, af professor George C. Comstock, daværende direktør for Washburn Observatoriet, Wisconsin, USA.
 Kort canadisk biografi for Watson ved John R.Percy, “WATSON, JAMES CRAIG” in EN:UNDEF:public_citation_publication, vol. 10, University of Toronto/Université Laval, 2003–, accessed November 7, 2013.

Astronomer fra USA
Ole Berthelsen (sanger)

Ole Berthelsen (født d. 18. december 1951 i Aalborg) er en dansk sanger, sangskriver og forfatter. Han debuterede i 1979 med albummet "Altid vågen om natten" der blev udgivet på pladeselskabet Metronome. Samme år spillede Ole Berthelsen på Roskilde Festival. I 2019 har Ole Berthelsen udgivet sit 22. studiealbum: "Snakker med giraffer” 

https://www.oleberthelsen.com

Diskografi 
 1979: Altid vågen om natten
 1981: Smid Masken
 1989: Flygtning
 1991: Verden til forskel
 1993: Havner ved havet
 1994: Basic Needs
 1996: Nørre Uttrup i mit bakspejl
 1999: New York Mayday
 2000: Life Stories
 2001: Hello Friend
 2003: Langt fra tæt på
 2004: Ludo Casino Mani
 2004: Vi mødes på Kap Farvel
 2005: Sangen har ordet ( DVD)
 2007: Aalboriginals
 2008: Sange fra den blå planet
 2012: Østbydreng
 2013: Utaknemmelig
 2014: Barn af tiden
 2015: Tidens tråd
 2017: Kommer tid..
2018: Hvalvær
2019: Snakker med giraffer

Bøger 
Som forfatter har Ole Berthelsen udgivet erindringsbogen: Nørre Uttrup i mit bakspejl (1996)

Selvbiografer fra Danmark
Sangere fra Danmark
Sangskrivere fra Danmark
Personer fra Aalborg
Ronny Heberson Furtado de Araújo

Ronny Heberson Furtado de Araújo (født 1986) (ofte kendt blot som Ronny) er en brasiliansk fodboldspiller. Han har i løbet af sin karriere blandt andet spillet for Corinthians i hjemlandet, Sporting Lissabon i Portugal samt tyske Hertha Berlin.

Eksterne henvisninger 

Fodboldspillere fra Brasilien
Fodboldspillere fra Sport Club Corinthians Paulista
Fodboldspillere fra Sporting Clube de Portugal
Fodboldspillere fra Hertha BSC Berlin
Byrådet i Favrskov Kommune 2010-2013

For yderligere oplysninger, se Politik i Favrskov Kommune. For generelle oplysninger, se Favrskov Kommune.
Efter kommunal- og regionsrådsvalget, der blev afviklet den 17. november 2009, stod det klart, at Anders G. Christensen (V) måtte afgive borgmesterposten til Nils Borring (S). Han blev indsat på en konstituering mellem Socialistisk Folkeparti (SF), Socialdemokraterne (S) og Konservative Folkeparti (K). Den helt store højdespringer ved valget blev SF, der gik fra 5,5% ved forrige valg til 9,9 % af stemmer ved dette.

Socialdemokraterne fik 36,2 % af stemmerne, mens Venstre (V) lå lige i hælene med 33,7 %.

Resultat 

Kilde: Fintællingsresultat fra KMD Valg

Byrådsmedlemmer 

Kilde: Den nye Kommunalbestyrelse  på KMD Valg og Favrskov Kommune.

Se også 
 Sammenlægningsudvalg i Favrskov Kommune 2005-2008
 Favrskov Kommune

Referencer 

Politik i Favrskov Kommune
Kommunal- og regionsrådsvalg 2009
Kansas City Stompers

Kansas City Stompers er et dansk jazzband dannet i 1951 af kapelmester Niels Abild, der fortsat leder Kansas City Stompers. Gruppen er Danmarks ældste professionelle jazzband og har indspillet over 40 albummer.

Gruppen har optrådt i det meste af Europa og har samarbejdet med kunstnere som Sanne Salomonsen, Gitte Hænning, Birgit Lystager, Daimi, Otto Brandenburg og Lill-Babs. Gennem alle årene har orkestret medlemmer talt en lang række kendte danske musikere og solister og har indspillet plader siden 1972. I 2013 udkom den seneste CD, Live Concerts.

Diskografi 
 Everybody Loves Saturday Night (1972)
 1973 - Danish Jazz Vol. 1 (1973)
 Wild Bill Davison In Copenhagen (1974)
 In England (1977)
 Med Venner (1977)
 Playing Happy Swing (1978)
 1978 (1978)
 Live I Nyborg Statsfængsel — Med Otto Brandenburg og Daimi (1979)
 Her og der (1980)
 Giants Of Swing (1981)
 Det Er Dansk Det Er Daimi & Kansas (1982) Daimi Akkompagneret af Kansas City Stompers
 Kansas City Stompers (1983
 As Time Goes By Featuring [[Finn Ziegler, Michala Petri, Jesper Thilo, Ole Kock Hansen (1985)
 Kansas City Stompers (1988)
 På Dansk (1995)
 Playing Happy Jazz (1995)
 Everybody Loves Saturday Live (1998)
 Running Wild (1999)
 Blueberry Hill (2005)
 Live Jam Session (2009)
 60 Years Jubilee 1951-2011 I Did It My Way  (2011)
 Live Concerts (2013)

Referencer

Eksterne henvisninger 
 

Musikgrupper fra Danmark
Jazzorkestre
Musikgrupper fra 1951
Masfjorden (fjord)

Masfjorden er en fjord i Masfjorden kommune i Vestland fylke i Norge. Fjorden er en fjordarm af Fensfjorden og og går mod nordøst fra den. Den deler sig i Haugsværfjorden og Matresfjorden. Den er omtrent 24 km lang (inkluderet Matresfjorden) og bredden varierer fra 500 m til 1.500 m. Rv 570 krydser fjorden via færgeforbindelsen Masfjordnes-Duesund, som besejles med en kabelfærge.

Kilder og henvisninger

Fjorde i Vestland
Masfjorden
Masfjordnes

Masfjordnes er en bygd i Masfjorden kommune i Nordhordland i Vestland fylke i Norge. Stedet ligger på sydsiden  af fjorden Masfjorden. I Masfjordnes ligger kommunens administrationscenter. Lokalt bliver stedet kaldt Sandnes, her ligger blandt andet Sandnes kirke. En kabelfærge trafikerer forbindelsen Masfjordnes – Duesundøy ved Duesund. Ruten er ca. 800 meter lang. Vejafstanden fra Masfjordnes til Bergen er 52 kilometer.

Eksterne kilder/henvisninger 

Videofilm af kabelfærgen og færgestrækningen.

Masfjorden
Byer i Vestland
Lars Elvstrøm

Lars Hugo Elvstrøm (født 18 februar 1949) er en tidligere dansk tennisspiller medlem af HIK Tennis og HRT.

Elvstrøm vandt i perioden 1971-1985 totalt 14 danske mesterskaber i tennis: ni i single, syv i herredouble  og otte i mixed double.

Elvstrøm har siden sin tid som aktiv professionel fungeret som klubtræner og underviser.

Kilder 

Tennisspillere fra Danmark
Danskere i 1900-tallet
Tennisspillere fra HIK Tennis
Anker Jacobsen

Anker Victor Jacobsen (17. juli 1911-1975)  var en dansk landsretssagfører og tennisspiller medlem af KB.

Anker Jacobsen vandt i perioden 1933-1949 totalt 36 danske mesterskaber i tennis: 12 i single, 10 i herredouble og 14 i mixed double.
Han vandt det Skandinaviske mesterskab i single 1933.

Kilder

Eksterne henvisninger 

Tennisspillere fra Danmark
Danskere i 1900-tallet
Tennisspillere fra KB Tennis
Tyfonen Haiyan

Haiyan er navnet på en tyfon, der blev dannet ved uro i atmosfæren ved Kosrae i Stillehavet øst for Filippinerne omkring den 2. november 2013. I Filippinerne er tyfonen kendt som Yolanda. Allerede den 3. november blev fænomenet klassificeret som et kraftigt lavtryk, og senere samme dag blev af det japanske meteorologiske institut udsendt cyklonvarsel og ved dagens slutning blev lavtrykket opgraderet til en tropisk storm og givet navnet Haiyan. Den 5. blev vejrsystemet opgraderet til en tyfon og den 6. november til en supertyfon (fra stærk (>240km/t middel) kategori 4 til 5).

Tyfonen ramte den filippinske ø Samar den 8. november 2013 med en kategori 5-styrke og bevægede sig herefter vestover Det Sydkinesiske Hav, hvorefter den bevægede sig i en bane mod det nordlige Vietnam og senere de sydlige dele af Kina.

Med vindhastigheder på over 300 km/t og vindstød foreløbig anslået til op til 380 km/t er Haiyan blevet betegnet som en af de kraftigste storme, der er blevet rapporteret over land. Da tyfonen ramte Filippinerne rapporteredes om 5 meter høje bølger fra havet, hvilket medførte betydelige oversvømmelser og kombineret med de usædvanlig høje vindhastigheder anrettede Haiyan betydelige ødelæggelser i de ramte områder. Mere end 6.100 personer omkom og 1700 savnes som følge af tyfonen, de fleste i og omkring byen Tacloban, der blev hårdt ramt.

Tyfonen ramte Vietnam mellem den 10. og 11. november 2013, men var på det tidspunkt kraftigt svækket, og var da anset som en kategori 1-storm.

Kilder/referencer

Eksterne henvisninger 

 Omtale på bbc.co.uk 
 Super Typhoon Haiyan, one of the strongest storms ever seen, hit the Philippines with record force, qz.com 

Haiyan, Tyfonen
Begivenheder i 2013
Filippinernes historie
Perm (bogbind)

Permer er en bogs for- og bagside: forsiden kaldes forpermen og bagsiden bagpermen. 

Permerne kan være af et stift materiale som træ eller oftest af pap. Man kan tale om at sidepappet (permen) - er 'sat helt op mod falsen'. En sådan bog er med dyb fals, figur B på tegningen. Hvis permen ikke når helt op til falsen, er den med lav fals, som kan kendes på en mere eller mindre tydelig rille mellem sidepappet og bogryggen (fig. A). 

Hvis permerne rager lidt ud over bogblokken, taler man at bogen er med formering. Det tjener til beskyttelse af bogens blade mod stød og slag. Ved en bog uden formering er permerne afskåret lige for enderne.

Til biblioteksindbindinger har man foretrukket lav fals, da belastningen ved åbning af bogen fordeles over en større flade; det ses tydeligst på det nederste billede. Man kan derfor bruge et kraftigere indbindingsmateriale og få en mere holdbar bog velegnet til biblioteker.

Udtrykket "perm" bruges stadig: "... med exlibris på inderside af perm".

Se også
 Forsatspapir
 Bogbind

Noter

Eksterne henvisninger
 "Perm" hos Ordnet.dk/ddo/


Bøger
Frontispice (bog)

Frontispicen i en bog er en illustration der er placeret over for titelbladet forrest i bogen, ofte med et portræt af forfatteren.
Man har også kaldt titelbladet for frontispicen hvis det var forsynet med en illustration, for eksempel et kobberstik.

Eksterne henvisninger 

 "Fontispice" hos Ordnet.dk/ddo

Bøger
Oscar Borchardt

Oscar Borchardt (født 2. november 1845 i Berlin, død 20. oktober 1917 sammesteds) var en tysk retslærd.

Borchardt, der en række år var ansat i bydomstolen i sin fødeby, skrev blandt andet Die geltenden Handelsgesetze des Erdballs (5 bind, 1883-87). Han blev ridder av Nordstjerneordenen 1887.

Kilder 

 

Jurister fra Tyskland
Faglitterære forfattere fra Tyskland
Riddere af 1. klasse af Nordstjerneordenen
Tyskere i 1800-tallet
Personer fra Berlin
Ugglan
Fristet (sæson 2)

Den anden sæson af reality tv-serien Fristet - hvor langt vil du gå? blev sendt på TV3 i 2012.

 Land: Thailand
 Vært: Adam Duvå Hall
 Vinder: Nicholai Bach (385.000 kr.)
 Finalister: Thomas Cortz Johansen (0 kr.) og Angelina Manalo (0 kr.)
 Udstemte (Ikke finalister, men deltagere som stadig medvirker i finalen): Amalie Lind, Michelle Sørensen, Joanna Andersen, Jesper Skovsgård Pedersen, Christian Bysted Christensen, Bo Marcus Nicas Hansen og Allan Olsen
 VIP-gæster: Frederik Fetterlein, Janni Ree, Denice Klarskov og Jesper Skibby
 Antal afsnit: 48
 Antal deltagere: 22
 Vinderholdet: Fattigt hold (385.000 kr.)

Deltagerne

Referencer 

Realityshows fra Danmark
Mats Wahl

Mats Wahl (født 10. maj 1945) er en svensk forfatter. Han har i alt skrevet 43 bøger, men har også skrevet manuskripter til teater, tv-programmer, romaner og film. "Vinterviken" (på engelsk: the Winter bay) er en af hans mest kendte bøger; den også er blevet filmatiseret.

Romanforfattere fra Sverige
Free! - Iwatobi Svømmeklub

Free! - Iwatobi Svømmeklub er en japansk animeserie instrueret af Hiroko Utsumi og produceret af Kyoto Animation og Animation Do. Animen er baseret på romanen skrevet af Kõji Õji, High Speed! (ハイ☆スピード! Hai Supiido!), der fik en hædrende omtale i den anden Kyoto Animation Award konkurrence i 2011, og senere blev udgivet i juli 2013. Animen blev sendt i Japan mellem 4. juli og 26. september 2013.

Plot
Free! starter med fire drenge - Haruka, Makoto, Nagisa og Rin - før de gik ud af indskolingen. De havde alle deltaget i en svømmekonkurrence og vundet, men deres veje skiltes. Efter et par år mødes Haruka, Makoto og Nagisa igen, da de kommer på gymnasiet. Ikke længe efter udfordrer Rin - som de troede var i Australien - Haruka til at svømme mod ham, og vinder. 

Nagisa foreslår at lave en svømmeklub, og at rydde den nedslidte, udendørs pool op, så de kan bruge den. Haruka, Makoto, Nagisa og - senere - Rei, danner Iwatobi Gymnasie Svømmeklubben og arbejder sammen for at gøre klubben til en succes. Rins sejr over Haruka betyder intet for ham, da han indser, at Haruka fuldstændig har stoppet med at svømme og ikke yder sit bedste. Han påstår, at han ikke kan komme over faktummet, indtil Haruka kæmper mod ham, mens han gør sit allerbedste. Medlemmerne af den genoplivede Iwatobi Svømmeklub deltager senere i en svømmekonkurrence mod Rin.

Eksterne henvisninger 
 Officiel hjemmeside
Mirai Nikki

er en japansk mangaserie skrevet og illustreret af Sakae Esuno. Mangaen gik i Kadokawa Shotens Shounen Ace mellem januar 2006 og december 2010 og blev sideløbende samlet i tolv bind. Mangaens rettigheder blev købt af Tokyopop, der udgav ti bind på engelsk. Det er imidlertid uvist om de to sidste bind også vil blive oversat, da Tokyopop har indstillet sine udgivelser af mangaer i Nordamerika.

Et pilotafsnit med anime baseret på mangaen, udkom sammen med det 11. bind i december 2010. Efterfølgende blev der lavet en egentlig animeserie af Asread, der blev sendt i Japan fra 10. oktober 2011. Funimation har erhvervet rettighederne til at distribuere den i Nordamerika. En tv-serie fik premiere 21. april 2012.

Eksterne henvisninger
Mainstream-økonomi

Mainstream-økonomi refererer til bredt accepterede økonomiske teorier, som der undervises i på de fleste universiteter. Det opfattes ofte som mere eller mindre synonymt med neoklassisk økonomi, især med den nye neoklassiske syntese, der kombinerer nyklassiske metoder og en keynesiansk tilgang til makroøkonomi. Mainstream-økonomi omfatter en række forskellige økonomisk-teoretiske tilgange, herunder de to dominerende nutidige makroøkonomiske retninger, nykeynesiansk og nyklassisk makroøkonomi. Uden for mainstream-økonomien står forskellige heterodokse økonomiske retninger, f.eks. postkeynesianerne.

Historie 

Begrebet mainstream-økonomi begyndte at blive alment brugt i slutningen af det 20. århundrede. Det optræder i 2001-udgaven af den meget udbredte lærebog Economics, skrevet af Paul Samuelson og William Nordhaus, hvor der bagerst på indersiden af omslaget er tegnet et  ”Økonomiens stamtræ” med pile ind i ” Moderne mainstream-økonomi” fra J.M. Keynes (1936) og neoklassisk økonomi (1860–1910).

Definition 

Som navnet antyder, omfatter mainstream-økonomi det, som der på ethvert tidspunkt er bred enighed om blandt de fleste økonomiske videnskabsmænd. Indholdet vil derfor ændre sig over tid, efterhånden som økonomisk teori udvikler sig. Man kan derfor næppe heller definere helt præcist, hvad der adskiller mainstream-økonomi fra anden (også kaldet heterodoks) økonomi. Nogle almindelige karakteristika ved mainstream-økonomi er dog:

 Antagelser om rationel adfærd (herunder også rationelle forventninger til fremtiden). 
 Optimerende aktører, f.eks. nyttemaksimerende husholdninger og profitmaksimerende virksomheder
 Markeder med forskellige karakteristika (f.eks. fuldkommen konkurrence eller forskellige former for markedsfejl)

Andre har defineret mainstream-økonomi ud fra dens metoder, ikke mindst vægten på matematiske modeller med brug af differentialregning og optimering.

Kritik og udvikling 

Mainstream-økonomien er jævnligt udsat fra kritik fra konkurrerende, heterodokse økonomiske retninger. Som følge af finanskrisen har noget af denne kritik fået fornyet styrke i de senere år. Også en række mainstream-økonomer har peget på, at erfaringerne fra finanskrisen peger på et behov for at udvikle de dominerende økonomiske modeller, ikke mindst i retning af at lægge større vægt på den betydning, de finansielle markeder har for samfundsøkonomiens virkemåde.

En nyere udfordring, som i højere grad er kommet inde fra økonomernes egne rækker, er fremkomsten af disciplinen adfærdsøkonomi, som på systematisk eksperimentel basis forsøger at inkorporere indsigt fra psykologiske undersøgelser af menneskers adfærd i økonomisk tankegang. Adfærdsøkonomiens resultater er på en række områder i konflikt med hidtidige opfattelser af rationel adfærd i økonomisk teori. På dette punkt har der i det 21. århundrede været en bevægelse i retning af at modificere traditionelle økonomisk-teoretiske resultater og tankegange i lyset af indsigten fra adfærdsøkonomien.

Kilder 

 
Økonomisk idehistorie, økonomisk metode og heterodoks økonomi
Sydmors Pastorat

Sydmors Pastorat er et pastorat i Morsø Provsti, Aalborg Stift med de fire sogne:
Blidstrup Sogn
Vejerslev Sogn
Vester Assels Sogn
Øster Assels Sogn

I pastoratet er der fire kirker
Blidstrup Kirke
Vejerslev Kirke
Vester Assels Kirke
Øster Assels Kirke

Pastorater i Aalborg Stift
Lise Baastrup

Lise Baastrup Nielsen (født 20. marts 1984 i Silkeborg) er en dansk skuespillerinde.

Lise Baastrup Nielsen er uddannet på Skuespillerskolen ved Århus Teater i 2010. Efter roller på Aarhus Teater og Grønnegårds Teatret i København blev hun fast ansat ved Aalborg Teater. Hun fik sin første store rolle på tv i serien "Rita". Her blev hendes figur Hjørdis så populær, at der blev lavet en serie med hende som hovedperson.

Hun har også været med i følgende programmer: Klipfiskerne, Rundt på gulvet, Hvem vil være millionær, Krejlerkongen og Stormester på TV2. Lise Baastrup har også medvirket i Cirkusrevyen 2016, 2017 og 2019.
I Cirkusrevyen 2016 fremførte hun Vase & Fuglsangs monolog Single sommermad.
I hvad der blev kaldt en ellers "ufarlig cirkusrevy" fremstod sketchen som "aftenens sjoveste indslag",
og Baastrup fik Årets Talentpris af RevyDanmark samme år.

Privat 
Privat danner hun par med Lisbet Dahls søn Jacob Dahl. Parret fik i 2019 en datter sammen.

Referencer

Eksterne henvisninger 
 

Skuespillere fra Danmark
Personer i Kraks Blå Bog
Personer fra Silkeborg
40 års Shu-bi-læum - De 40 største hits

40 års Shu-bi-læum - De 40 største hits er navnet på Shu-bi-duas opsamlingsalbum, som udkom på CD og som download 2013.

Spor

Hitlister og certificeringer

Ugentlige hitlister

Årslister

Certificeringer

Kilder

Eksterne henvisninger 
 

Opsamlingsalbum fra 2013
Shu-bi-dua-opsamlingsalbum
Frekhaug

Frekhaug er en by der tidligere var  administrationsby i Meland kommune, men er nu en del af Alver kommune i  Vestland fylke i Norge. Frekhaug ligger ved Salhusfjorden, på sydøstsiden af Holsnøy, og har 	1.649 indbyggere i 2012.

Se også 
 Frekhaug hovedgård

Eksterne kilder/henvisninger 

Byer i Vestland
Alver
Holsnøy

Holsnøy er en ø i Alver kommune, Vestland fylke i Norge. Den har et areal på  88,8 km². Øen er kommunens største og udgør hoveddelen af kommunens areal. Der er broforbindelse sydøst på øen over Flatøy til Lindåshalvøen og Bergenshalvøen. 

Frekhaug, som er den tidligere Meland kommunes administrationscenter, er øens største by. Højeste punkt er Eldsfjellet med 324 moh. og den største sø er Storavatnet.

Øer i Vestland
Alver
Storbrev

Storbrev er det mellemste brevformat, der findes til afsendelse af postforsendelser. Storbrevstørrelseskravene varierer fra land til land og fra leverandør til leverandør. Storbreve kan leveres som alm. breve eller som økonomibreve. Storbreve kræver som regel ingen kvittering for modtagelse, men de kan også leveres som rekommanderet post, hvor modtagerkvittering er et krav.

I Danmark 
I Danmark er Post Danmarks krav til at forsendelser må kaldes for storbreve at forsendelsen højst vejer 1 kg og højst er 2 cm tykt. Det må højst måle 33 cm x 23 cm x 2 cm, dvs. lidt større end C4-konvolutstørrelse. Overskrides kravene så skal der betales porto som maxibrev.

Er det over 23 cm x 17 cm x 0,5 cm eller vejer det over 50 gram, skal der altid betales porto for storbrev. Er det mindre er det tilstrækkeligt at betale porto for standardbrev.

Kilder 

Breve
Standardbrev

Standardbrev er det mindste og mest udbredte brevformat, der findes til afsendelse af postforsendelser. Standardbrevstørrelseskravene varierer fra land til land og fra leverandør til leverandør. Standardbreve kan leveres som alm. breve eller som økonomibreve. Standardbreve kræver som regel ingen kvittering for modtagelse, men de kan også leveres som rekommanderet post, hvor modtagerkvittering er et krav.

I Danmark 
I Danmark er Post Danmarks krav til at forsendelser må kaldes for standardbreve at forsendelsen højst vejer 50 gram og højst er 0,5 cm tykt. Det må højst måle 23 cm x 17 cm x 0,5 cm, dvs. lidt større end C5-konvolutstørrelse. Overskrides kravene så skal der betales porto som storbrev.

Standardbreve skal minimum være 14 cm x 9 cm.

Se også
 Storbrev
 Maxibrev

Kilder 

Breve
Mangerfjorden

Mangerfjorden er en fjordarm af Hjeltefjorden i kommunerne Meland og Radøy i Vestland fylke i Norge. Fjorden har en længde på 7,5 km og fortsætter som Radfjorden på anden side af øen Bongno. 

Mangerfjorden har indløb mellem Eidsneset på Holsnøy i syd og Klubbsøyni ved øen Toska i nord. Halvvejs ind i fjorden ligger byen Manger på nordsiden af fjorden. Ret over fjorden ligger bebyggelsen Husebø. 

Den totale længde af Mangerfjorden, Radsfjorden og den lille Kvernafjorden længst mod  sydøst, som er i samme fjordsystem, er 21 km.

Kilder og henvisninger

Fjorde i Vestland
Radøy
Meland